Albert Park Circuit

Albert Park Circuit je pretekársky okruh, ktorý sa nachádza v uliciach mesta Melbourne v okolí jazera v Albert Parku. Leží len niekoľko kilometrov južne od centra. Používa sa pre preteky formuly 1 a preteky iných sérií už od roku 1996.

Prvé preteky formuly 1 sa tu konali už v rokoch 1953 a 1956, no do výsledkov šampionátu sa nezapočítavali. Aj keď trať v hlavnom meste štátu Viktória nie je taká populárna ako jej predchodkyňa v Adelaide, na ktorej sa súťažilo od roku 1985 do roku 1995, pekné prostredie, dobrý servis a kvalitne vybudovaná infraštruktúra robia z okruhu dobrého hostiteľa. Okruh využíva cestné komunikácie (Albert Park Lane), ktoré sa v priebehu roka používajú pre bežnú premávku. Trať vedie okolo umelo vytvoreného jazera. Povrch trate bol pred prvými pretekmi v roku 1996 znovu vyasfaltovaný, aby sa zabezpečila konzistencia a hladký povrch ciest. Vďaka tomu je povrch okruhu, v porovnaní s inými okruhmi využívajúcimi verejné cesty (napríklad Circuit de Monaco), veľmi hladký.

 Charakteristika trate 
Rýchla a plochá trať s nepríliš čistým povrchom je síce pre jazdcov prehľadná a zaujímavá, no príliš sa na nej nepredbieha. Najrýchlejším miestom trate je koniec cieľovej roviny (/h) a najpomalším zákruta číslo 3 (Sports Center), v ktorej monoposty jazdia na dvojke rýchlosťou asi /h. Okruh je veľmi náročný na brzdy. V priebehu jedného kola jazdci preradia približne 56-krát.

Rekordérom v Austrálii a aj na trati v Melbourne je Michael Schumacher, ktorý tu triumfoval štyrikrát. Od roku 2000 tu nepoznal premožiteľa dokonca trikrát za sebou. Od tých čias však nikto nedokázal triumf v Albert Parku zopakovať.

 Fakty a údaje 
náhľad|Okolie trate
náhľad|Jazero v Albert Parku

 Dĺžka trate: 
 Počet kôl pretekov: 58
 Dĺžka pretekov: 

 Rozdiel medzi štart. a cieľovou čiarou: 
 Počet zákrut: 14
 Šírka trate: 10 - 14 m
 Dĺžka cieľovej rovinky: 800 m
 Jazda na plný plyn: 69 %

 Traťový rekord: 1:19,813  Charles Leclerc, Ferrari, 2024
 Najrýchlejšie kolo kvalifikácie: 1:15,096  Lando Norris, McLaren, 2025
 Maximálna rýchlosť: /h
 Prvá GP: 1996 - víťaz Damon Hill  – Williams FW18
 Počet GP: 28

 Opotrebenie pneumatík: stredné až nízke
 Opotrebenie bŕzd: veľké
 Úroveň priľnavosti: vysoká

 Kapacita tribún: 125 000

 História 
náhľad|vľavo|Budova boxov
V roku 1992 sa stal novým premiérom štátu Viktória Jeff Kennett a hlavná snaha o zviditeľnenie Melbourne sa zamerala na získanie Veľkej ceny z Adelaide. Dohoda bola uzavretá v roku 1995, ale Adelaide vypršala zmluva až o dva roky neskôr. Mesto dalo k dispozícii cesty vedúce okolo jazera v nádhernom prostredí Albert Parku. Vznikla tak jedna z najkrajších tratí seriálu formuly 1, dostupná z centra mesta. Vďaka tomu sa Grand Prix Austrálie pýši rekordnými návštevami vyše 360 000 divákov počas víkendu.

Prvé melbournske preteky v roku 1996 priniesli dvojité víťazstvo tímu Williams (Damon Hill, Jacques Villeneuve) a hrozivú haváriu Martina Brundla. Od roku 1996 s dvoma výnimkami zahajuje seriál MS. Okruh v Melbourne sa skladá z ulíc, ktoré sú používané pre bežnú cestnú dopravu. Jazdí sa okolo umelého jazera v Albert Park, pár kilometrov južne o centra Melbourne. Úseky ciest, ktoré využíva okruh, boli pred prvými pretekmi v roku 1996 rekonštruované, takže povrch je kvalitný. Okruh patrí medzi jeden z mála, ktoré sa nachádzajú v blízkosti vodnej plochy.

Z pohľadu jazdcov ide o relatívne rýchly okruh, na ktorom sa jazdí pomerne ľahko. Piloti komentujú zostavenie zatáčok ako ľahko zapamätovatelné, ľahko sa preto okruh naučia a čoskoro jazdia konkurencieschopné časy. Z hľadiska predbiehania patrí trať v Melbourne medzi priemerné.

Každý rok sa zhruba štyri týždne pred GP Austrálie musí trať „postaviť“, to znamená uzavrieť verejné cesty, postaviť tribúny, nadchody pre divákov atď. Po ukončení Veľkej ceny je všetko opäť rozmontované a odvezené. Preteky formuly 1 v Albert Parku majú tiež mnoho odporcov, najmä ekológov, no zástupy fanúšikov a nadšencov motoristického športu vždy prevažujú a vďaka tomu je atmosféra počas pretekov vždy veľmi dobrá.

 Výsledky posledných ročníkov 
 Víťazi FORMULA 1: Races results, formula1.com Dostupné online (anglicky) 

 Rok Jazdec Monopost ČasNajrýchlejšie kolo kvalifikácie1996Damon HillWilliams FW181:32:50,4911:32,371, Jacques Villeneuve, Williams Renault1997David CoulthardMcLaren MP4/121:30:28,7181:29,369, Jacques Villeneuve, Williams Renault1998Mika HäkkinenMcLaren MP4/131:31:45,9961:30,010, Mika Häkkinen, McLaren Mercedes1999Eddie IrvineFerrari F3991:35:01,6591:30,462, Mika Häkkinen, McLaren Mercedes2000Michael SchumacherFerrari F1-20001:34:01,9871:30,556, Mika Häkkinen, McLaren Mercedes2001Michael SchumacherFerrari F20011:38:26,5331:26,892, Michael Schumacher, Ferrari2002Michael SchumacherFerrari F20021:35:36,7921:25,843, Rubens Barrichello, Ferrari2003David CoulthardMcLaren MP4-17D1:34:42,1241:27,173, Michael Schumacher, Ferrari 2004 Michael Schumacher Ferrari F2004 1:24:15,7571:24,408, Michael Schumacher, Ferrari 2005 Giancarlo Fisichella Renault R25 1:24:17,3363:01,460, Giancarlo Fisichella, Renault 2006 Fernando Alonso Renault R26 1:34:27,8701:25,229, Jenson Button, Honda 2007 Kimi Räikkönen Ferrari F2007 1:25:28,7701:26,072, Kimi Räikkönen, Ferrari 2008 Lewis Hamilton McLaren MP4-23 1:34:50,6161:26,714, Lewis Hamilton, McLaren Mercedes 2009 Jenson Button Brawn BGP 001 1:34:15,7841:26,202, Jenson Button, Brawn Mercedes 2010 Jenson Button McLaren MP4-25 1:33:36,5311:23,919, Sebastian Vettel, Red Bull Racing Renault 2011 Sebastian Vettel Red Bull RB7 1:29:30,2591:23,529, Sebastian Vettel, Red Bull Racing Renault2012Jenson ButtonMcLaren MP4-271:34:09,5651:24,922, Lewis Hamilton, McLaren Mercedes2013Kimi RäikkönenLotus E211:30:03,2251:27,407, Sebastian Vettel, Red Bull Racing Renault2014Nico RosbergF1 W05 Hybrid1:32:58,7101:44,231, Lewis Hamilton, Mercedes2015Lewis HamiltonF1 W05 Hybrid1:31:54,0671:26,327, Lewis Hamilton, Mercedes2016Nico RosbergF1 W05 Hybrid1:48:15,5651:23,837, Lewis Hamilton, Mercedes2017Sebastian VettelFerrari SF70H1:24:11,6721:22,188, Lewis Hamilton, Mercedes2018Sebastian VettelFerrari SF71H1:29:33,2831:21,164, Lewis Hamilton, Mercedes2019Valtteri BottasF1 W10 EQ Power+1:25:27,3251:20,486, Lewis Hamilton, Mercedes2020Nekonalo sa (COVID-19)2021Nekonalo sa (COVID-19)2022Charles LeclercFerrari F1-751:27:46,5481:17,868, Charles Leclerc, Ferrari2023Max VerstappenRed Bull RB192:32:38,3711:16,732, Max Verstappen, Red Bull Racing Honda RBPT2024Carlos SainzFerrari SF-241:20:26,8431:15,915, Max Verstappen, Red Bull Racing Honda RBPT2025Lando NorrisMcLaren MCL391:42:06,3041:15,096, Lando Norris, McLaren Mercedes

 Referencie 

 Iné projekty 	 

 Externé odkazy 
 Australian Grand Prix Corporation
 Satelitné snímky z Google Maps
 Údaje okruhu na Formula1.com 

Kategória:Okruhy Formuly 1
Kategória:Motoršport v Austrálii
Kategória:Stavby v Melbourne
Kategória:Šport v Melbourne